CELEX: 32017R0991
Language: sl
Date: 2017-06-12 00:00:00
Title: Izvedbena uredba Komisije (EU) 2017/991 z dne 12. junija 2017 o spremembi Uredbe Sveta (ES) št. 747/2001 glede količine tarifnih kvot Unije za sveže jagode s poreklom iz Egipta

13.6.2017   
            
            
               SL
            
            
               Uradni list Evropske unije
            
            
               L 149/64
            
         IZVEDBENA UREDBA KOMISIJE (EU) 2017/991
   z dne 12. junija 2017
   o spremembi Uredbe Sveta (ES) št. 747/2001 glede količine tarifnih kvot Unije za sveže jagode s poreklom iz Egipta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov, ter o razveljavitvi uredb (ES) št. 1981/94 in (ES) št. 934/95 (1) ter zlasti člena 5(1)(b) Uredbe,
   ob upoštevanju naslednjega:
   
               (1)
            
            
               S Sklepom (EU) 2017/768 (2) je Svet odobril podpis, v imenu Evropske unije in njenih držav članic, ter začasno uporabo Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Arabsko republiko Egipt na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).
            
         
               (2)
            
            
               Besedilo Protokola, ki je priloženo Sklepu (EU) 2017/768, določa povečanje količine tarifnih kvot Unije za sveže jagode s poreklom iz Egipta za sprostitev v prosti promet v Uniji.
            
         
               (3)
            
            
               Uredbo (ES) št. 747/2001 je treba spremeniti zaradi izvedbe povečanja tarifnih kvot, določenih v Protokolu.
            
         
               (4)
            
            
               Povečanje tarifne kvote bi bilo treba uporabljati od 1. julija 2013, ko se bo Protokol začel začasno uporabljati v skladu s členom 8(3) Protokola, do začetka njegove veljavnosti.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V Prilogi IV k Uredbi (ES) št. 747/2001 se vrstica za tarifno kvoto pod zaporedno številko 09.1799 nadomesti z naslednjim:
   
      
                  „09.1799
               
               
                  0810 10 00 
               
               
                   
               
               
                  Jagode, sveže
               
               
                  od 1.10.2010 do 30.4.2011
               
               
                  10 000 
               
               
                  Izvzetje“
               
            
                  od 1.10.2011 do 30.4.2012
               
               
                  10 300 
               
            
                  od 1.10.2012 do 30.4.2013
               
               
                  10 609 
               
            
                  od 1.10.2013 do 30.4.2014
               
               
                  11 021 
               
            
                  od 1.10.2014 do 30.4.2015
               
               
                  11 349 
               
            
                  od 1.10.2015 do 30.4.2016 in za vsako nadaljnje obdobje od 1.10. do 30.4.
               
               
                  11 687 
               
            
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. julija 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. junija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 109, 19.4.2001, str. 2.
   
      (2)  UL L 115, 4.5.2017, str. 1.